CELEX: 32018D1884
Language: da
Date: 2018-12-03 00:00:00
Title: Rådets afgørelse (FUSP) 2018/1884 af 3. december 2018 om forlængelse og ændring af afgørelse 2010/452/FUSP om Den Europæiske Unions observatørmission i Georgien, EUMM Georgia

4.12.2018   
               
               
                  DA
               
               
                  Den Europæiske Unions Tidende
               
               
                  L 308/41
               
            
         RÅDETS AFGØRELSE (FUSP) 2018/1884
         af 3. december 2018
         om forlængelse og ændring af afgørelse 2010/452/FUSP om Den Europæiske Unions observatørmission i Georgien, EUMM Georgia
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Union, særlig artikel 42, stk. 4, og artikel 43, stk. 2,
         under henvisning til forslag fra Unionens højtstående repræsentant for udenrigsanliggender og sikkerhedspolitik, og
         ud fra følgende betragtninger:
         
                     (1)
                  
                  
                     Rådet vedtog den 12. august 2010 afgørelse 2010/452/FUSP (1), som forlængede Den Europæiske Unions observatørmission i Georgien (EUMM Georgia), der blev oprettet ved Rådets fælles aktion 2008/736/FUSP (2).
                  
               
                     (2)
                  
                  
                     Den 12. december 2016 vedtog Rådet afgørelse (FUSP) 2016/2238 (3), som forlængede mandatet for EUMM Georgia indtil den 14. december 2018 og fastsatte et finansielt referencegrundlag indtil den 14. december 2017.
                  
               
                     (3)
                  
                  
                     Den 7. december 2017 vedtog Rådet afgørelse (FUSP) 2017/2263 (4) om fastlæggelse af et finansielt referencegrundlag indtil den 14. december 2018.
                  
               
                     (4)
                  
                  
                     Efter den strategiske revision i 2018 anbefalede Den Udenrigs- og Sikkerhedspolitiske Komité at forlænge mandatet for EUMM Georgia indtil den 14. december 2020.
                  
               
                     (5)
                  
                  
                     Afgørelse 2010/452/FUSP bør ændres i overensstemmelse hermed.
                  
               
                     (6)
                  
                  
                     EUMM Georgia gennemføres i en situation, der kan blive forværret og vil kunne hindre opnåelsen af målene for Unionens optræden udadtil, jf. traktatens artikel 21 —
                  
               VEDTAGET DENNE AFGØRELSE:
         
            Artikel 1
            I afgørelse 2010/452/FUSP foretages følgende ændringer:
            
                        1)
                     
                     
                        I artikel 14, stk. 1, tilføjes følgende afsnit:
                        »Det finansielle referencegrundlag til dækning af udgifterne i forbindelse med missionen mellem den 15. december 2018 og den 14. december 2020 udgør 38 200 000 EUR.«
                     
                  
                        2)
                     
                     
                        Artikel 18, stk. 2, affattes således:
                        »Den udløber den 14. december 2020.«
                     
                  
         
            Artikel 2
            Denne afgørelse træder i kraft på dagen for vedtagelsen.
            Den finder anvendelse fra den 15. december 2018.
         
         
            Udfærdiget i Bruxelles, den 3. december 2018
            
               
                  På Rådets vegne
               
               N. HOFER
               
                  Formand
               
            
         
         
            (1)  Rådets afgørelse 2010/452/FUSP af 12. august 2010 om Den Europæiske Unions observatørmission i Georgien, EUMM Georgia (EUT L 213 af 13.8.2010, s. 43).
         
            (2)  Rådets fælles aktion 2008/736/FUSP af 15. september 2008 om Den Europæiske Unions observatørmission i Georgien, EUMM Georgia (EUT L 248 af 17.9.2008, s. 26).
         
            (3)  Rådets afgørelse (FUSP) 2016/2238 af 12. december 2016 om ændring af afgørelse 2010/452/FUSP om Den Europæiske Unions observatørmission i Georgien, EUMM Georgia (EUT L 337 af 13.12.2016, s. 15).
         
            (4)  Rådets afgørelse (FUSP) 2017/2263 af 7. december 2017 om ændring af afgørelse 2010/452/FUSP om Den Europæiske Unions observatørmission i Georgien, EUMM Georgia (EUT L 324 af 8.12.2017, s. 51).